CELEX: 32012R0269
Language: lt
Date: 2012-03-26 00:00:00
Title: 2012 m. kovo 26 d. Komisijos įgyvendinimo reglamentas (ES) Nr. 269/2012 dėl leidimo naudoti divario chloridą trihidroksidą kaip visų rūšių gyvūnų pašarų priedą  Tekstas svarbus EEE

27.3.2012   
            
            
               LT
            
            
               Europos Sąjungos oficialusis leidinys
            
            
               L 89/3
            
         KOMISIJOS ĮGYVENDINIMO REGLAMENTAS (ES) Nr. 269/2012
   2012 m. kovo 26 d.
   dėl leidimo naudoti divario chloridą trihidroksidą kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti divario chloridą trihidroksidą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti divario chloridą trihidroksidą kaip visų rūšių gyvūnams skirtą pašarų priedą, priskirtiną prie priedų kategorijos „maistiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2011 m. rugsėjo 6 d. nuomonėje (2) padarė išvadą, kad siūlomomis naudojimo sąlygomis divario chloridas trihidroksidas neturi nepageidaujamo poveikio gyvūnų sveikatai, žmonių sveikatai ar aplinkai ir kad naudojamas šis preparatas gali būti veiksmingas vario šaltinis visų rūšių gyvūnams. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Etaloninė laboratorija;
            
         
               (5)
            
            
               įvertinus divario chloridą trihidroksidą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Todėl reikėtų leisti naudoti šį preparatą, kaip nurodyta šio reglamento priede;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 26 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2011 m.) 9(9):2355.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Elemento (Cu) kiekis mg/kg visaverčio pašaro, kurio drėgnis yra 12 %
               
            
                  
                     Maistinių priedų kategorija. Funkcinė grupė: mikroelementų junginiai
                  
               
            
                  3b409
               
               
                  —
               
               
                  Divario chloridas trihidroksidas
               
               
                  
                               
                           
                           
                              
                                 Priedo apibūdinimas:
                              
                                           
                                       
                                       
                                          Cheminė formulė: Cu2(OH)3Cl
                                       
                                    
                                           
                                       
                                       
                                          CAS numeris: 1332–65–6
                                       
                                    
                                           
                                       
                                       
                                          Kristalų pavidalo atakamitas/paratakamitas esant 1:1–1:1,5 santykiui
                                       
                                    
                                           
                                       
                                       
                                          Grynumas: mažiausiai 90 %
                                       
                                    
                                           
                                       
                                       
                                          ALFA kristalai: mažiausiai 95 % kristalinio produkto
                                       
                                    
                                           
                                       
                                       
                                          Cu kiekis: mažiausiai 53 %
                                       
                                    
                                           
                                       
                                       
                                          Dalelės mažesnės nei 50 μm: mažiau 1 %
                                       
                                    
                        
                               
                           
                           
                              
                                 Analizės metodas
                                  (1):
                              
                                           
                                       
                                       
                                          Priede esančioms divario chlorido trihidroksido atakamito/paratakamito kristalinėms formoms nustatyti: rentgeno difrakcija (XRD).
                                       
                                    
                                           
                                       
                                       
                                          Priede ir premiksuose esančiam visam vario kiekiui nustatyti:
                                          
                                                      —
                                                   
                                                   
                                                      EN 15510: Induktyviai susietos plazmos atominės emisinės spektroskopijos metodu (ICP-AES), arba
                                                   
                                                
                                                      —
                                                   
                                                   
                                                      CEN/TS 15621: Induktyviai susietos plazmos atominės emisinės spektroskopijos metodu (ICP-AES), mineralizavus aukštame slėgyje.
                                                   
                                                
                                    
                                           
                                       
                                       
                                          Pašarų žaliavose ir pašarų mišiniuose esančiam visam vario kiekiui nustatyti:
                                          
                                                      —
                                                   
                                                   
                                                      Atominės sugerties spektroskopija (AAS) arba
                                                   
                                                
                                                      —
                                                   
                                                   
                                                      EN 15510 arba
                                                   
                                                
                                                      —
                                                   
                                                   
                                                      CEN/TS 15621.
                                                   
                                                
                                    
                        
               
                  Visų rūšių gyvūnai
               
               
                  —
               
               
                  —
               
               
                  Galvijai
                  
                              —
                           
                           
                              galvijai prieš atrajojimą: 15 (iš viso)
                           
                        
                              —
                           
                           
                              Kiti galvijai: 35 (iš viso)
                           
                        Avys: 15 (iš viso)
                  Paršeliai iki 12 savaičių: 170 (iš viso)
                  Vėžiagyviai: 50 (iš viso)
                  Kiti gyvūnai: 25 (iš viso)
               
               
                  
                              1.
                           
                           
                              Priedas maišomas su pašarais kaip premiksas.
                           
                        
                              2.
                           
                           
                              Naudotojų sauga: tvarkant produktą reikia dėvėti kvėpavimo takų apsaugos priemones, apsauginius akinius ir pirštines.
                           
                        
                              3.
                           
                           
                              Etiketėje įrašomi šie žodžiai:
                              
                                          —
                                       
                                       
                                          Avių pašarams, jei vario kiekis pašaruose didesnis nei 10 mg/kg:
                                          
                                             „Kai kurių veislių avims šiuose pašaruose esantis vario kiekis gali būti nuodingas.“
                                          
                                       
                                    
                                          —
                                       
                                       
                                          Galvijų pašarams po to, kai jie pradeda atrajoti, jei vario kiekis pašaruose mažesnis nei 20 mg/kg:
                                          
                                             „Vario kiekis šiuose pašaruose galvijams, ganomiems ganyklose, kuriose yra daug molibdeno ir sieros, gali sukelti vario nepakankamumą.“
                                          
                                       
                                    
                        
               
                  2022 m. balandžio 16 d.
               
            
         (1)  Išsamų analizės metodų aprašymą galima rasti Etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx